《代宴费大参乐语》
宋代·王子俊

相君曩岁转洪钧，手散阳和处处匀。
衮服肯迂今日驾，锦城便胜去年春。
珍台多暇何妨醉，左席犹虚正要人。
饮罢天边有消息，催归一骑走红尘。

作者简介：宋吉州吉水人，字才臣，号格斋。王大临子。从杨万里、周必大游，为延誉于朱熹，熹勉以博取守约之功。喜为诗，文章赡蔚典丽，万里极称之。安丙帅蜀，辟为制置使属官。有《史论》、《三松集》等。